**Comunicat de presă**

**Workshop „**Planul de carieră II –

Pregătirea în vederea participării la interviul de angajare**”**

**Ediția a II-a**

Joi, 26 februarie 2015, în corpul D, Sala Senatului, etajul I, ora 14:30, la Universitatea „Vasile Alecsandri” din Bacău, a avut loc workshop-ul ***„****Planul de carieră II – Pregătirea în vederea participării la interviul de angajare****”***, aflat la a II-a ediție, organizat de către Departamentul de Consiliere Profesională din cadrul universităţii şi susţinut de doamna psiholog Doina Pascal împreună cu voluntarii D.C.P. ( Radu Marian Botez, Liviu Sociu, Miruna Argeşanu şi Anca Adam )

 Workshop-ul și-a propus să instrumenteze studenții cu tehnici de promovare personală pe piața muncii, cu strategii eficiente pentru întocmirea mapei de angajare şi pregătirea pentru interviu. Astfel, le-au fost prezentate diferite tehnici de promovare personală pe piaţa muncii, au fost simulate două modele diferite de desfășurare a unui interviu de angajare, prin utilizarea jocului de rol ca metodă de prezentare.

 Spre finalul evenimentului, studenții au avut ocazia să afle despre firma *„Job Trust” Training and Recruitment,* care se ocupă cu recrutarea tinerilor studenți pentru piața muncii din Grecia pe timpul verii, care își va trimite reprezentanții în vederea desfășurării unei prezentări și a unui interviu de selecție în data de 24.03.2015, la orele 14:00, în cadrul Universității „Vasile Alecsandri” din Bacău.